

KLASA: 400-01/21-01/15

URBROJ: 2113/04-03/01-21

U Oroslavju, 11. 10. 2021. godina

**P O Z I V ZA DOSTAVU PONUDE**

**USLUGA EVALUACIJE PROJEKTA „U SLUŽBI SVIH NAS“**

**Poštovani,**

**u skladu s člankom 3. Pravilnika o provedbi postupaka javne nabave bagatelne vrijednosti Grada Oroslavja upućujemo Vam ovaj Poziv na dostavu ponude.**

**Evidencijski broj nabave: PJN60/21**

1. **Podaci o naručitelju:**

Grad Oroslavje, Oro trg 1, Oroslavje

Tel/fax: 049/284-175,

Internet adresa: grad-oroslavje@kr.t-com.hr

OIB:86505626714.

1. **Podaci o osobi zaduženoj za komunikaciju sa ponuditeljima:**

Pročelnica: Zdenka Knezić

Telefon: 049/500-538, mobitel: 098/250-098,

e-mail: zdenka.knezic@oroslavje.hr

1. **Opis predmeta nabave:**

Predmet nabave je usluga evaluacije projekta „U službi svih nas“, kodni broj UP.02.1.1.12.0008. Projekt je financiran iz Europskog socijalnog fonda putem Operativnog programa Učinkoviti ljudski potencijali 2014. – 2020..

Usluga evaluacije projekta podijeljena je na dvije faze evaluacijskog ciklusa i obuhvaća evaluaciju u tijeku (on-going), tijekom provedbe projekta i naknadnu (ex-post) evaluaciju, nakon provedbe projekta odnosno po završetku projektnih aktivnosti, a tijekom razdoblja provedbe projekta.

Projekt „U službi svih nas“ kodnog broja UP.02.1.1.12.0008 provodi se tijekom 24 mjeseca te obuhvaća radionice kojima se doprinosi razvoju i širenju socijalnih usluga i programa aktivnog socijalnog uključivanja, adaptaciju prostora i nabavu opreme. Projekt je usmjeren sljedećim ciljnim skupinama: stariji od 54 godine, mlađi od 25 godina, sudionici s invaliditetom, nezaposleni, uključujući dugotrajno nezaposlene.

1. **Procijenjena vrijednost nabave (bez PDV-a): 60.000,00 kuna**
2. **Rok izvršenja/trajanja ugovora:**

Početak izvršenja usluge je od dana potpisa ugovora, a usluga se izvršava do kraja provedbe projekta odnosno do 17.2.2023. godine.

1. **Mjesto izvršenja**:

U poslovnim prostorijama izvršitelja, u poslovnim prostorijama naručitelja, na području Grada Oroslavja.

1. **Dokazi sposobnosti ponuditelja:**

**TEHNIČKA I STRUČNA SPOSOBNOST:**

**Minimalna razina tehničke i stručne sposobnosti: Gospodarski subjekt mora dokazati da je u godini u kojoj je počeo postupak javne nabave i tijekom 3 godine koje prethode toj godini izvršio najmanje jednu, a najviše tri iste ili slične usluge kao što je predmet nabave čija kumulativna vrijednost mora biti minimalno u visini procijenjene vrijednosti nabave.**

**U svrhu dokazivanja ispunjenja navedenog uvjeta, ponuditelj u ponudi dostavlja:**

**1. Popis istih ili sličnih usluga izvršenih u godini u kojoj je počeo postupak javne nabave i tijekom 3 godine koje prethode toj godini. Popis istih ili sličnih usluga mora sadržavati vrijednost, datum te naziv druge ugovorne strane.**

1. **Rok, način i uvjeti plaćanja**:

Plaćanje se vrši na žiro račun odabranog ponuditelja temeljem ispostavljenih računa u roku od 30 dana od dana ispostave računa. Računi se ispostavljaju periodično prema izvršenoj usluzi.

1. **Rok i način dostavljanja ponude:**

ROK ZA DOSTAVU PONUDE je 19.10.2021. do 10:00 sati

Ponuda se izrađuje u elektroničkom obliku. Ponuditelj je obvezan prikupiti sve tražene dokumente te ih pohraniti u elektroničkom obliku (elektronički zapis originala ponude u .pdf formatu).

Ponuditelj treba svoju ponudu dostaviti elektroničkim putem na e-mail adresu: zdenka.knezic@oroslavje.hr s naznakom „Ponuda **- PJN60/21“.**

1. **Podaci o ponudi:**

Rok valjanosti ponude: 60 dana

Cijena ponude: Ponuditelj izražava cijenu ponude u kunama. Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti.

Ponuda treba sadržavati: naziv i sjedište ponuditelja, adresu, OIB, broj žiro računa, navod o tome je li ponuditelj u sustavu poreza na dodanu vrijednost, adresu e-pošte, kontakt osobu ponuditelja, broj telefona, predmet nabave, cijenu ponude bez poreza na dodanu vrijednost, iznos poreza na dodanu vrijednost, cijenu ponude s porezom na dodanu vrijednost, rok valjanosti ponude, datum i potpis ponuditelja, te traženi dokaz tehničke i stručne sposobnosti (**Popis istih ili sličnih usluga izvršenih u godini u kojoj je počeo postupak javne nabave i tijekom 3 godine koje prethode toj godini)**.

 GRADONAČELNIK:

 Viktor Šimunić